text: Haderslev hjælper Polen
  23 maj 2010 kl. 13.42
  10 mænd hjælper polakkerne med at bekæmpe de gigantiske vandmasser.
  Fredag aften kørte 10 mænd fra Beredskabsstyrelsen i Haderslev mod Polen for at hjælpe polakkerne i kampen mod enorme vandmasser. 
  Polen har bedt om al den hjælp, landet kan få.
  På 3 dage regnede det nemlig så meget, at det svarede til 2 måneders nedbør.
  Og det kunne hverken bygninger, kloaker, veje eller kældre klare.
  Første opgave for de 10 danskere var at tømme et parkeringshus for vand - 80 millioner liter vand.
  Selvom den medbragte pumpe kan klare 27.000 liter i timen, er det alligevel et kæmpeprojekt.
  De seneste par dage har solen skinnet i Polen, men vand er der stadig masser af. 
  Endnu er det ikke planlagt, hvornår danskerne tager hjem - men til gengæld har polakkerne planer om at holde en fest for dem i aften.
  